
‏ג' ניסן תשע"ז

‏‏30 מרץ 2017
סימוכין: 36407017
לכבוד

ד"ר לוי שמואל, מנהל רפואי

נאות המושבה

הפטיש 6, נס ציונה

ד"ר לוי הנכבד,

הנדון : סיכום בקרת פתע לטיפול בסיסי בבית חולים "נאות המושבה", נס ציונה

מצ"ב סיכום בקרת פתע שהתקיימה במוסדכם בתאריך 16.3.17 ע"י אנשי צוות  מאגף הגריאטריה. הכניסה למוסד התבצעה במטרה לבחון את התנהלות המחלקות השונות בשעות הבוקר המוקדמות. 

במהלך הבקרה עלו מספר תחומים שיש לשפרם, המצוינים בהמשך הדו"ח.

יש להעביר ללשכת הבריאות המקומית ולידי הח"מ מכתב תגובה הכולל תוכנית התערבות ולו"ז לתיקון התחומים הטעונים שיפור. המנהל הרפואי מתבקש להעביר עותק מדו"ח זה לחברי הנהלת בית החולים הסיעודי - הגריאטרי (למנהל האדמיניסטרטיבי  ולמנהלת הסיעוד- האחות הראשית).

ד"ר אירית לקסר

מנהלת המחלקה לסטנדרטים ואכיפה      

העתקים:

מר משה בר סימן- טוב, מנכ"ל משרד הבריאות, ירושלים.
ד"ר ורד עזרא, ראש מנהל רפואה , משרד הבריאות,  ירושלים.
ד"ר אהרון כהן, ראש האגף לגריאטריה, משרד הבריאות, ירושלים.

ד"ר י. לוטן, מ"מ הממונה על הרישוי, משרד הבריאות, ירושלים.

ד"ר פנחס ברקמן, מנהל המחלקה לשירותים מוסדיים, האגף לגריאטריה, ירושלים.
ד"ר מרינה פוליאקוב, רופאה נפתית, לשכת בריאות רחובות. 
ד"ר ליאוניד גולדנשטיין , גריאטר מחוזי,  לשכת בריאות מחוז מרכז. 

גב' צפי הלל- דיאמנט, ממונה על יישום הסטנדרטים בגריאטריה, אגף גריאטריה, ירושלים.  

מר יוחנן סמואל, מרכז בכיר לנתוני בקרה ואיכות בגריאטריה, אגף גריאטריה, ירושלים. 

גב' אתי מרקוביץ, ממונה תיאום, ארגון ובקרה, אגף לגריאטריה, משרד הבריאות, תל אביב.

צוות בקרה ארצי.
בקרת פתע לטיפול בסיסי בבית חולים "נאות המושבה, נס ציונה

הבקרה התקיימה בתאריך 16.3.17 בין השעות 05:25-08:30.  
מטעם משרד הבריאות, האגף לגריאטריה, השתתפו הנציגים הבאים: גב' ויויאן רביד (אחות), גב' סיגל קורדובה (רכזת צוות הבקרה), גב' יעל רותם-גלילי (אחראית תחום הפיזיותרפיה בגריאטריה), גב' חנה קפקא (פיזיותרפיסטית), גב' ענת צח (פיזיותרפיסטית).
מטעם המוסד נכחו: מנהל אדמיניסטרטיבי, מנהל רפואי, מנהלת סיעוד, צוות במחלקות, אנשי מקצועות הבריאות. 
1. תפוסת מטופלים במחלקות מול רישוי:
	מחלקה ברישוי
	שם המחלקה במוסד
	מספר מיטות ברישוי
	מספר מטופלים בפועל
	הערות

	סיעודית א'
	
	36
	35
	

	סיעודית ב'
	
	36
	36
	מהם 1 באשפוז

	סיעודית ג'
	
	36
	39
	

	סיעודית ד'
	
	36
	35
	

	סיעודית ה'
	
	36
	22
	מהם 2 באשפוז

	סיעודית ו'
	
	36
	
	

	תשושי נפש א'
	
	30
	28
	

	תשושי נפש ב'
	
	30
	32
	

	תשושי נפש ג'
	
	
	28
	

	סיעוד מורכב תומך א'
	
	36
	38
	

	סיעוד מורכב תומך ב'
	
	
	37
	

	גריאטריה שיקומית
	
	36
	39
	


2. תקינת כוח אדם סיעודי 
· כוח אדם בפועל תואם סידורי עבודה ואת הנדרש.
3. תנאים סביבתיים:
· המחלקות מרווחות ונקיות.
· לחצני מצוקה קיימים, אך חלקם אינם מונגשים למטופלים. במבנה החדש, הפתוח כבר כחודשיים, מרבית הלחצנים עדיין ארוזות בשקיות ולא נפתחו לשימוש.
· למבנה החדש נרכש ציוד חדש. במבנה הישן נמצא כי חלק מהציוד ישן ובלוי (כריות ישיבה, תמיכות, מיטות חלודות, כסאות רחצה ללא רגליות). יש לוודא ציוד תקין ורמת תחזוקה נאותה.
· במחלקות טמפרטורה נעימה, סביב C230. במחלקה סיעודית ג' במספר חדרים מזגן מכובה והטמפרטורה C190-C210. יש לוודא טמפרטורה תקינה.
· במחלקות מים חמים בברזים, למעט סיעודית ה', בה בשעה 05:30 לא היו מים חמים ובשעה 07:15 היו מים חמים במקלחות (טוש) אך לא בכיורים. יש לוודא מים חמים, בכל הברזים, בכל המחלקות, בכל שעות היממה.
· בבניין החדש הייתה הפסקת אשפוז במועד הבקרה עקב דגימה חריגה של פסאודומונס במערכת המים. החריגה טופלה תוך מספר ימים והאשפוז חודש.
4. טיפול אישי :
· המטופלים ישנו במיטות, מכוסים בשמיכות ולבושים בלבוש תואם עונה.
· בבדיקת ביצוע שינויי תנוחה ותיעודם נמצאו ליקויים – הן בביצוע והן ברישום. יש לרענן נושא זה.
· הטיפול האישי מתבצע על ידי המטפלים בזוגות.
· כל מטופל עובר רחצה בכל יום.
· הטיפול האישי ניתן בצורה מכבדת ונעימה.
· חלק מהמטפלים אינם דוברים עברית כלל. לפיכך אינם מסוגלים להיענות לצרכי המטופלים ולהעביר מידע חיוני לידיעת האחיות.
· יש להקפיד ששקיות שתן לקטטר לא יהיו מונחות על הרצפה כאשר המטופל ישן במיטה, אלא תלויות באמצעות מתקן ייעודי, למניעת סכנת תלישת קטטר.
· להקפיד שלחולה שמקבל חמצן – יהיו מים במתקן (סיעודית ד').
· להקפיד על הרמת מכנסיים למטופלים לאחר החלפת טיטול.
· בביצוע מעברים יש להקפיד על ביצוע בטיחותי ובהתאם להנחיות המקצועיות שניתנו.
· נמצאו מברשות שיניים יבשות לאחר סיום הטיפול האישי. יש להקפיד על צחצוח שיניים למטופלים.
· למטופלים כאובים יש להקפיד על מתן טיפול נוגד כאבים טרם תחילת הטיפול האישי.
5. ארוחות:
· שתייה למשכימי קום לא ניתנה, במרבית המחלקות.
· יש לקיים חשיבה לגבי כל מטופל מבחינת ארוחת בוקר ושעת ההורדה מהמיטה. לדוגמא, מטופל בבידוד מגע אשר נרחץ אחרון משיקולים מקצועיים – מומלץ לאפשר לו לאכול ארוחת בוקר לפני הרחצה.
· המזון שהוגש תאם את התפריט והוגש באופן אסטטי.
· כמות המזון תקינה.
· הארוחה הוגשה לכל מטופל עם הגעתו לחדר האוכל, פרט למחלקה סיעודית ג' בה המזון המתין לחלק מהמטופלים זמן רב על השולחן.
· נצפה מטופל עם קשיים תפקודיים שלא קיבל אביזרי עזר מותאמים לצורך אכילה ועל כן התבצעה באופן לא תפקודי.
· האכלה לרוב בישיבה ובצורה מכבדת. נצפו מספר האכלות בעמידה.
6. שימוש באמצעי הגבלה פיזיים:
· כ- 23% מהמאושפזים בבית החולים מוגבלים באמצעים להגבלה פיזית. 
· ההגבלה נעשית באביזרים תקניים ותקינים.
7. בטיחות המטופל:
· בחדר 301 לא היה סימון של בידוד מגע – על הדלת ועל מיטת המטופל.
· יש להפריד בין כביסה נקייה לכביסה מלוכלכת (סיעודית ג').
8. שמירה על כבודו ופרטיותו של המטופל:
· בחלק מהרחצות לא הייתה הקפדה מלאה על צנעת הפרט, יש להדריך בנושא ולוודא הטמעה.
9. שביעות רצון מטופלים/בני משפחה:
· בראיונות עם מטופלים הובעה שביעות רצון מיחס הצוות, מהאווירה הנעימה ומהניקיון.
· שביעות רצון הובעה מפעילות הפנאי ומטיפולי הפיזיותרפיה.
· נושאים לשיפור שעלו בראיונות – שיתוף מטופלים צלולים בהחלטות טיפוליות כגון תוספת של תרופות, תוספת של פירות טריים בתפריט, קשיי שפה ותקשורת עם המטפלים.
	האגף לגריאטריה
משרד הבריאות

